પરંતુ વર્તમાનમાં ‘Combo Pack‘ અને ‘Booster Dose‘ જેવાં શબ્દો પ્રચલિત છે. જેમાં ઘણી બધી વસ્તુઓ આવતી હોય તેને માટે આ શબ્દો વપરાય છે. સંઘ શિક્ષા વર્ગો પણ આ "કોમ્બો પેક અને "બુસ્ટર ડોઝ જેવા છે. તેમાંથી અનેક પ્રકારનાં સંસ્કાર અને શિક્ષણ એક સાથે પ્રાપ્ત થાય છે. સંઘ શિક્ષા વર્ગનું ૨૦ દિવસનું શિક્ષણ એટલે સ્વયંસેવકની શારીરિક સિદ્ધતાનું શિક્ષણ, સ્વયંસેવકની બૌધિક સિદ્ધતાનું શિક્ષણ, સ્વયંસેવકની વૈચારિક સ્પષ્ટતાનું શિક્ષણ, સ્વયંસેવકમાં સંવેદના જાગૃત થાય તે માટેનું શિક્ષણ, સ્વયંસેવકમાં સમજદારી વધે તે માટેનું શિક્ષણ અને સ્વયંસેવકમાં પ્રચાર જેવા નવા વિષયને લઈને અપાતું શિક્ષણ એટલે કે સ્વયંસેવકના સર્વાંગીણ વિકાસને ધ્યાનમાં લઈને સંઘ શિક્ષા વર્ગમાં શિક્ષણ અપાય છે. આ એક કોમ્બો પેક છે. એમાંથી તૈયાર થયેલો કાર્યકર્તા સમાજના વિવિધ કાર્યમાં જોડાય છે. સંઘ માટે વ્યક્તિ નિર્માણ તે એનું મુખ્ય કાર્ય છે અને વ્યક્તિ નિર્માણ સંઘની શાખાના માધ્યમથી થાય છે. સંઘની શાખા એટલે રોજ એક કલાકની શાખા. જેમાં ૪૫ મીનિટનાં શારીરિક કાર્યક્રમો અને ૧૫ મીનિટનાં બૌધિક કાર્યક્રમો હોય છે. શારીરિક કાર્યક્રમ દ્વારા વ્યક્તિમાં જે પ્રકારનાં ગુણોની આવશ્યકતા છે તે પ્રકારનાં ગુણોનું નિર્માણ થાય છે. સંઘની આ એક કલાકની શાખા દ્વારા નિત્ય મિલન, નિત્ય સંસ્કાર, નિત્ય કાર્યક્રમ, નિત્ય માતૃભૂમિ વંદન, નિત્ય ધ્યેયનું સ્મરણ, હિન્દુ ભાવનું સ્મરણ, બંધુભાવનું સ્મરણ, સમાજબોધનું સ્મરણ, સમર્પિત ભાવ વગેરે અનેક ગુણો સ્વયંસેવકમાં જાગૃત થાય છે. વર્ગ કે શાખામાં તૈયાર થયેલો કાર્યકર્તા ‘Use Me as I am‘ નહીં પરંતુ જે પ્રકારે કામની જરૂરિયાત હશે તે પ્રકારે પોતાને તૈયાર કરનાર કાર્યકર્તા બને છે, જેના થકી સમાજમાં સંઘવિચારનો વ્યાપ વધે છે.